Es Gebejt nerdle vo da Doana wor nu in erschtn Jortausad kam bsidlt, des wor a unwegsåms, woldraichs Lånd. Ner a por boarische Sidlunga und in Ostn slawische Sidlunga hout's durtmols gem. Erst von 11. Jorhundert å han an Haffa boarische Sidler inn Nordgau zung. Dej hom se mit de Slawen, dej wou schou durtn worn, gmischt. Spejter han von Westn her nu frenkische Sidler dazoukumma. Dej ålle hom is Lånd graitt, des hoisst es Hulz ghaut und es Lånd urbor gmåcht. De vüln Ortsnåma mit -richt, -ried, -reuth (a Rait is a graitter Ploz) beleng des.